(72) 
avoit bennit cheux qui avoient meffait au roy et que la ville de 
Bruges et cheus du Franc estaient près d’obéir à luy , comme à 
leur souverain. Quant Jaques oy ces nouvelle il fu moult joieux 
et s’en ala à Bruges comme mal avisés, comme vous orés. Quant 
ledit Jaques et ses Franchois furent ostelés en le ville deBruges, 
le roy Pietre s’apensa que ledit Jaques le poroit bien nuire, dont 
fist-il commandement que tous ostelier qui avoient ostetetlesdis 
Franchois mesisent à leurs ostèces i escut d’asur à iijfleur de lis 
d’or, afin que lesdis Franchoïs peusent reconnoitre leur ostèces 
entre les autre, pour esquéer le péril qu’il en poroit venir. 
Quant che fu fait et que le solloil fu es conset, ledit a Piétre 
manda à bennis qui estoient au Dam qu'il revenisent inconti- 
nent en le ville, armés et enbastenés. Quant il furent revenus, 
ledit Piétre leur dist qu’il alasent par les osteces où ils verroient 
les armes de Franche , et tuasent tous cheux quy ne saroient 
parler flament. Et firent un cry pour eus reconnoistre, qui 
estoit Schzld vrient. Par ceste manière furent ochis en le nuitié 
bien xviij® Franchois. Mès ledit Jaque de Sainpol escapa et ala 
nonchier au roy le pierte de ses sens et comment les Flamens 
les avoient traïs. Quant li rois entendi ces nouvelles, moult en 
fu dolans, mais il manda incontinent gens d’armes à tout costés, 
en lequelle armée furent les segneurs ci-apriès dénommeés, 
c’est à savoir le conte de Sainpol et Jaque son frère, le conte 
d’Eu, le conte de Clermont, le conte de Boulogne, le conte 
d’Estampes, le conte de Ghine, le conte de Soison, le fil du 
conte de Hainau , apielés Jehan-sans-Pité, et Godefroit d’Apre- 
mont , et pluiseurs autres segneurs, et bien c" hommes, les- 
quelz furent livrés à Robiert, conte d'Artois, liquelz se par- 
tirent de Paris au mois de juillet l’an MCCC et II (1302). 
— M. le baron de Reiffenberg présente ensuite le 
manuscrit d’un Mémoire ou Éloge du feldmaréchal prince 
Charles-Joseph de Ligne. (Commissaires : MM. le baron de 
Gerlache , le baron de Stassart et Moke.) 
